REGLAMENT SOBRE ELS TREBALLS DE FINAL DE GRAU I DE FINAL DE MÀSTER DE LA FACULTAT DE FILOSOFIA I LLETRES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/43398)
  + [Valencià](/va/acuerdo/43911)






Selector de idioma

Leer

* [Español](/es/acuerdo/43749)
* [Valencià](/va/acuerdo/43072)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT SOBRE ELS TREBALLS DE FINAL DE GRAU I DE FINAL DE MÀSTER DE LA FACULTAT DE FILOSOFIA I LLETRES[Butlletí Oficial Universitat d'Alacant](/ca/Publicacion)
=================================================================================================================================================================

Secretaria General

Butlletí Oficial Universitat d'Alacant





REGLAMENT SOBRE ELS TREBALLS DE FINAL DE GRAU I DE FINAL DE MÀSTER DE LA FACULTAT DE FILOSOFIA I LLETRES

Data d'aprovació
:   26/10/2023

Data de publicació
:   27/10/2023

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/43187)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/43635)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/43871)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT SOBRE ELS TREBALLS DE FINAL DE GRAU I DE FINAL DE MÀSTER DE LA FACULTAT DE FILOSOFIA I LLETRES&url=https://www.boua.ua.es/va/acuerdo/43819)

**Títol:** REGLAMENT SOBRE ELS TREBALLS DE FINAL DE GRAU I DE FINAL DE MÀSTER DE LA FACULTAT DE FILOSOFIA I LLETRES

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 26 d'octubre de 2023

Aprovat per unanimitat pel Consell de Govern de la Universitat d'Alacant en la sessió ordinària del dia 26 d'octubre de 2023.

REGLAMENT SOBRE ELS TREBALLS DE FINAL DE GRAU I DE FINAL DE MÀSTER DE LA FACULTAT DE FILOSOFIA I LLETRES

PREÀMBUL

La Universitat d'Alacant (UA) ha considerat oportú modificar la normativa sobre Treballs de Final de Grau i de Final de Màster (BOUA de 30 de novembre de 2017) per a adaptar-la a les novetats introduïdes pel RD 822/2021, i així ho ha fet amb l'aprovació de la Normativa sobre Treballs de Final de Grau i de Final de Màster per Consell de Govern de data 29 de juny de 2023 publicat en el BOUA de 30 de juny de 2023.

En l'article 1.3 d'aquesta normativa, s'estableix que cada Junta de Centre haurà de desenvolupar la Normativa sobre Treballs de Final de Grau i de Final de Màster aprovada per Consell de Govern de la UA per a adequar-la a les característiques pròpies de cadascun dels títols de grau i màster que s'impartisquen en el seu centre i als requisits establits en les memòries de verificació d'aquests.

Amb aquest nou reglament es persegueix donar compliment a l'esmentat encàrrec, així com incorporar les actualitzacions que s'han anat produint en la gestió de TFG i TFM els darrers anys.

Article 1. Objecte, àmbit d'aplicació i desenvolupament

1.      Aquest reglament conté les directrius relatives a la definició, realització, defensa, avaluació i tramitació dels TFG/TFM inclosos en els diferents plans d'estudi, adaptats a l'Espai Europeu d'Educació Superior i impartits en la Facultat de Filosofia i Lletres de la UA.

2.      En el cas dels títols de grau i màster interuniversitaris, aquesta normativa només serà aplicable a l'alumnat matriculat en la UA.

3.      El present reglament té caràcter general per a les diferents titulacions impartides en la Facultat de Filosofia i Lletres, i es pot desenvolupar per les corresponents comissions acadèmiques de titulació en funció de les característiques pròpies de cadascun dels títols de grau o màster que s'impartisquen en el Centre i als requisits establits en les memòries de verificació d'aquests.

Article 2. Característiques del Treball de Final de Grau i del Treball de Final de Màster

1.      El TFG/TFM serà un treball original, autònom i personal l'elaboració del qual serà individual, i que cada estudiant realitzarà sota l'orientació d'un tutor o tutora que permetrà a l'alumnat mostrar de forma integrada els continguts formatius rebuts i les competències adquirides associades al títol de grau o màster universitari. Excepcionalment, quan el tema o la matèria triada així ho aconselle, es podran proposar treballs coordinats en una mateixa línia.

2.      El TFG/TFM podrà contemplar diferents modalitats, tant experimentals com acadèmiques en tots els seus vessants, segons els diferents aspectes relacionats amb el títol i segons l'orientació professional/investigadora/acadèmica en el cas del Màster.

Els temes a desenvolupar en els TFG/TFM s'aglutinaran en línies generals de treball (propostes) que podran correspondre a una de les següents modalitats:

2.1.        Treballs d'aplicació, experimentació o valoració de processos, que permeten la cerca, organització o interpretació de dades rellevants vinculades a cada titulació.

2.2.        Treballs de revisió i investigació bibliogràfica centrats en qualsevol dels camps relacionats amb cada titulació.

2.3.        Qualsevol altra línia de treball que oferisca algun dels departaments responsables de la impartició del TFG/TFM.

3.      La càrrega de treball associada al TFG/TFM, relativa a l'alumnat, es correspondrà amb els crèdits ECTS que atorgue el pla d'estudis.

4.      La realització del TFG/TFM podrà contemplar, d'acord amb el que s'estableix en el pla d'estudis, l'assistència a seminaris o un altre tipus d'activitats presencials que es consideren d'interès per a la realització d'aquest treball.

5.      Els TFG/TFM hauran de seguir els criteris formals aprovats per la Junta de Facultat a proposta de la comissió acadèmica corresponent i publicats en la web de la Facultat.

6.      Les guies docents del TFG/TFM arreplegaran la metodologia, els sistemes i criteris d'avaluació, així com la manera en què haja de realitzar-se la defensa. També s'indicaran els idiomes en els quals puga ser redactada i/o defensada la memòria.

7.      El TFG/TFM podrà ser publicat en el Repositori Institucional de la UA (RUA) amb el consentiment exprés de l'alumne o alumna i del seu tutor o tutora

8.      El TFG/TFM està protegit per la Llei de Propietat Intel·lectual.

Article 3. Tutora o tutor acadèmic

1.      Tots els TFG/TFM es faran sota la supervisió d'una tutora o tutor acadèmic. Excepcionalment, ateses les característiques del TFG/TFM, es podrà autoritzar la cotutela.

2.      Pot encarregar-se de la tutorització del TFG tot el professorat que impartisca docència en el grau. El professorat adscrit a departaments amb encàrrec docent en l'assignatura TFG que no impartisca docència en el grau podrà tutoritzar treballs amb el vistiplau de la comissió acadèmica de la titulació.

En el cas del TFM, cada estudiant tindrà assignat una tutora o tutor acadèmic en possessió del grau de doctora o doctor i pertanyent a la plantilla docent del màster.

3.      Cada línia de treball (proposta) estarà tutoritzada com a mínim per un o una docent. El departament al qual estiga adscrit aquest o aquesta serà el responsable de la seua substitució, temporal o permanent, en els casos de baixa prolongada, extinció de la relació contractual amb la UA o qualsevol altra circumstància justificada que impedisca la tutorització del treball.

4.         La tasca del tutor o tutora consistirà a:

4.1.     Adjudicar a l'alumnat el tema del treball que estarà directament relacionat amb la línia de treball triada per cada estudiant.

4.2.     Orientar, assessorar, planificar les activitats, fer un seguiment del treball durant la seua realització i vetlar per la seua adequació als continguts, objectius i competències establides en la titulació.

4.3.     Elaborar un informe sobre el treball tutelat, una vegada finalitzat, per a la seua elevació al tribunal o professorat avaluador corresponent.

5.      En els TFG/TFM realitzats en institucions o empreses externes a la UA, existirà la figura d'un cotutor o cotutora pertanyent a la institució o empresa. En aquests casos, la tutora o tutor acadèmic compartirà les tasques de direcció i orientació de l'alumnat i és responsabilitat de la tutora o tutor acadèmic facilitar-ne la gestió.

Quan el TFG/TFM haja de realitzar-se en una empresa o institució externa a la UA, es farà constar adjuntant un informe del possible cotutor o cotutora en el qual manifeste l'interès pel projecte presentat.

Article 4. Matrícula

1.      La matrícula del TFG/TFM es formalitzarà en els períodes aprovats a tal fi pel Consell de Govern de la UA.

2.      Només podrà matricular-se de l'assignatura TFG/TFM l'alumnat que complisca amb els requisits establits en el seu pla d'estudis o en la normativa de la UA.

Article 5. Elecció i assignació del TFG/TFM i de la tutora o tutor acadèmic

1.      Els departaments que impartisquen docència en l'assignatura TFG/TFM, tenen l'obligació d'oferir propostes per a la realització dels TFG/TFM de manera que quede plenament coberta la docència de l'alumnat matriculat en l'assignatura TFG/TFM. En les propostes s'inclourà la línia de treball a seguir, així com els objectius del TFG/TFM.

2.      Igualment, en el termini establit per la Facultat, cada estudiant podrà proposar un tema propi. Per a això formularà una sol·licitud que presentarà davant un dels departaments implicats en la titulació, que decidirà si avala la proposta i la integra en l'oferta de la qual es fa responsable. En el supòsit que un departament rebutge la proposta realitzada, haurà de notificar aquesta circumstància a l'alumnat, indicant els motius de la no acceptació. En cas de ser acceptada la proposta, el departament l'elevarà a la comissió de TFG/TFM.

3.      La comissió de TFG/TFM d'acord amb els terminis establits per la Junta de Facultat, i amb anterioritat al semestre en el qual s'impartisca l'assignatura TFG/TFM, aprovarà i publicarà -en l'eina establida per a la gestió de TFG/TFM- un llistat amb les línies de treball (propostes) a les quals l'alumnat pot optar per a la realització del TFG/TFM, el personal docent responsable de la seua tutela, el nombre d'estudiants que poden triar-les i els criteris d'assignació. Així mateix, elaborarà unes normes bàsiques d'estil, extensió i estructura dels TFG/TFM.

4.      L'assignació dels TFG proposats pels departaments i sol·licitats per l'alumnat, es farà tenint en compte la nota de l'expedient i l'ordre de preferència seleccionat pels estudiants. En cas d'empat, es tindrà en compte el menor nombre de crèdits pendents per a finalitzar els estudis. Si persisteix l'empat, tindrà prioritat l'expedient amb menor nombre de crèdits suspesos i no presentats.

En el cas del TFM, els criteris d'assignació seran fixats per les corresponents comissions de titulació.

5.      A través de l'eina digital establida per la UA per a la gestió dels TFG/TFM, l'alumnat podrà triar alguna de les línies de treball oferida pels departaments.

6.      La comissió de TFG/TFM farà pública la relació provisional de cada estudiant amb el TFG/TFM i tutora o tutor acadèmic assignat. Així mateix, establirà el procediment per a la seua comunicació i un període de reclamacions.

7.      Una vegada finalitzat el període de reclamacions, la comissió de TFG/TFM farà pública la relació definitiva. Qualsevol modificació posterior haurà de ser de comú acord entre l'alumnat i el professorat afectat i haurà de comptar amb l'autorització de la comissió.

Article 6. Tribunal o professorat avaluador dels TFG/TFM

1.      Les guies docents de les assignatures de TFG/TFM arreplegaran la forma de defensa concreta en cadascuna d'elles, conforme al que es disposa en la regulació vigent. La comissió acadèmica de cada titulació decidirà la forma de defensa que ha de dur-se a terme per part de tot l'alumnat de la titulació.

2.      Les formes de defensa podran ser:

2.1.  Davant un tribunal.

2.2.  Davant, com a mínim, un professor o professora que, preferentment, ha d'estar adscrit al mateix àmbit de coneixement del tutor o tutora del TFG/TFM.

El tribunal contemplat en l'apartat anterior estarà compost per tres membres titulars i tres suplents a designar entre el professorat de la titulació corresponent. Excepcionalment, podrà designar-se professorat d'altres títols o fins i tot personal col·laborador extern amb titulació universitària, encara que en tots dos casos, mai més d'un per tribunal. Per la seua banda, els membres del tribunal avaluador dels TFM hauran d'estar, a més, en possessió del grau de doctor o doctora.

Els tribunals es constituiran amb les següents figures: president/a, vocal i secretari/-ària i els seus suplents. En la composició d'aquests hauran de seguir-se les disposicions vigents sobre igualtat de gènere que recomanen paritat.

El secretari o secretària del tribunal de TFG/TFM signarà, d'acord amb el procediment habilitat a aquest efecte, l'acta d'avaluació en la qual es contemplarà, almenys: títol del treball, estudiant, qualificació numèrica -que serà la mitjana aritmètica de les avaluacions individuals- i proposta de matrícula d'honor, si escau.

El nombre de tribunals que haurà de constituir-se per a cada grau/màster estarà determinat pel nombre d'estudiants matriculats, i fixarà la comissió de TFG/TFM el nombre màxim d'estudiants per tribunal i els criteris per a la seua constitució, assignació de presidència i secretaria en el cas de defenses davant el tribunal, o del professorat avaluador al qual es refereix l'apartat 2.2 d'aquest article, segons siga procedent. Es recomana un nombre màxim de 15 estudiants per tribunal.

Article 7. Defensa dels TFG/TFM

1.      La defensa del TFG/TFM es farà en un acte públic, que podrà ser presencial o en línia.

2.      A l'inici de cada curs acadèmic, cada comissió acadèmica de titulació establirà els criteris d'avaluació, així com els procediments de lliurament i defensa del TFG/TFM. Aquests hauran de constar en la guia docent de l'assignatura aprovada per la Junta de Facultat.

3.      La modalitat de defensa (davant tribunal o davant professor/a) haurà de ser aprovada per la comissió acadèmica de titulació, així com el procediment d'examen i tots dos aspectes hauran de fer-se públics a través de la guia docent. En qualsevol de les modalitats de defensa, es valorarà el rigor acadèmic, formal i material del treball, la seua claredat expositiva, així com la capacitat de debat i defensa argumental de l'estudiant.

La manera de defensa aprovada per la comissió acadèmica s'aplicarà a tot l'alumnat de la titulació.

4.      La Facultat donarà publicitat a través de l'apartat oportú de la guia docent i amb l'antelació suficient, als actes de defensa de cada TFG/TFM, incloent-hi la següent informació: nom de l'estudiant, títol del treball, nom del tutor o tutora, titulació, data, hora i lloc de la defensa.

5.      La data límit per a la defensa dels TFG/TFM serà la que s'establisca en el calendari acadèmic per a cada curs acadèmic.

Article 8. Avaluació dels TFG/TFM

1.      La comissió de TFG/TFM serà l'encarregada de fixar els criteris i el barem d'avaluació que hauran de ser els mateixos per a tot l'alumnat d'una mateixa titulació i hauran d'estar publicats en la guia docent de l'assignatura.

2.      Per a l'avaluació, es considerarà l'informe elaborat amb antelació pel tutor o tutora.

3.      La qualificació final, tant numèrica com qualitativa, es farà d'acord amb els criteris establits per la normativa vigent, la memòria del títol i la guia docent de l'assignatura.

4.      L'avaluació del TFG es farà en la fase final del pla d'estudis segons arreplega l'article 14.6 "in fine" del RD 822/2021.

5.      El TFM no podrà ser avaluat fins que l'estudiant haja superat les assignatures del màster necessàries per a l'obtenció del títol.

6.        El plagi en l'assignatura TFG/TFM determinarà la qualificació de suspens (0) en la convocatòria corresponent, sense perjudici de les mesures disciplinàries o d'un altre tipus a què hi hagués lloc.

7.      En cap cas ni el tribunal, ni el professor o professora que avalue el TFG/TFM, tindrà potestat per a atorgar una matrícula d'honor, però podrà proposar mitjançant informe raonat aquesta menció. Una vegada finalitzada l'avaluació de tots els treballs d'aqueixa assignatura, la comissió de TFG/TFM es reunirà per a estudiar les propostes realitzades i, d'acord amb la normativa vigent en matèria de qualificacions, assignarà les matrícules d'honor que considere. En aquest sentit, les comissions també podran optar per aprovar criteris objectius per a l'adjudicació de les matrícules d'honor en el cas que el nombre de propostes supere el nombre que es puga atorgar.

8.      La revisió de les qualificacions finals dels TFG/TFM es farà, en primera instància, davant el tribunal o professor/a avaluador. En cas de discrepància amb el resultat de la revisió, es podrà presentar una reclamació raonada davant la comissió de TFG/TFM i, si persisteix el desacord, davant la Facultat, segons el que disposa el Reglament d'Avaluació dels Aprenentatges de la UA en matèria de revisió de qualificacions.

Article 9. Departaments implicats en la docència del TFG/TFM

La docència de l'assignatura TFG/TFM s'assignarà, almenys, a tots els departaments que impartisquen docència en assignatures bàsiques o obligatòries de la titulació. La comissió acadèmica de la titulació, amb el vistiplau de la Junta de Facultat, podrà proposar, addicionalment, la inclusió d'altres departaments.

En el cas que l'assignatura siga compartida per diversos departaments, la coordinació correspondrà al que tinga més càrrega assignada. Quan la càrrega major de l'assignatura corresponga per igual a diversos departaments, s'establirà un acord intern entre aquests per a determinar quin figurarà com a responsable de l'assignatura.

Article 10. Responsable del TFG/TFM

1.         El responsable del TFG/TFM s'encarregarà de la coordinació de l'assignatura. La seua responsabilitat comportarà, almenys, l'elaboració de la guia docent, d'acord amb els criteris aprovats per la comissió acadèmica, la realització dels tràmits necessaris per a la formalització de l'acta de l'assignatura i l'emplenament de l'informe de coordinació corresponent.

2.         Pot ser responsable de l'assignatura TFG qualsevol PDI que figure en el pla docent de la assignatura. La seua elecció serà consensuada i aprovada pel Consell del departament responsable del TFG en cada titulació.

3.         En el cas del TFM, la comissió acadèmica de màster assignarà la coordinació d'aquesta assignatura a un membre del professorat de la UA amb grau de doctor o doctora, que impartisca docència en la titulació.

Article 11. Comissió acadèmica de TFG/TFM de titulació

1.         La comissió de TFG/TFM de titulació, per defecte, serà la comissió acadèmica de grau o màster corresponent, de la qual formarà part la professora o professor responsable de l'assignatura TFG/TFM.

2.         Les funcions de la comissió de TFG/TFM de titulació són:

2.1.  Garantir que l'oferta de temes cobrisca el total d'estudiants que s'hagen matriculat en l'assignatura.

2.2.  Aprovar les línies de treball proposades pels departaments i el límit màxim d'estudiants per línia.

2.3.  Elaborar normes bàsiques d'estil, extensió i estructura dels TFG/TFM, i donar-los difusió entre el professorat i alumnat de la titulació.

2.4.  Vetlar per la qualitat i l'homogeneïtat del nivell d'exigència que han de reunir els treballs de la seua titulació.

2.5.  Vetlar perquè, tant el repartiment dels encàrrecs docents com el contingut de les línies proposades, són els adequats per a la titulació.

2.6.   Resoldre les sol·licituds de reclamació de qualificacions.

2.7.  Aquelles altres que s'arrepleguen en la normativa sobre TFG i TFM de la UA, així com en el present reglament.

3.         A l'efecte de resolució de conflictes que puguen sorgir de la gestió academicoadministrativa de l'assignatura TFG/TFM i de preservació de la qualitat d'aquesta, la Comissió de Garantia de Qualitat de la Facultat podrà actuar, per defecte, com a comissió de TFG/TFM de Centre.

Article 12. Procediment per a la gestió acadèmic-administrativa dels TFG/TFM

La gestió academicoadministrativa dels TFG/TFM en les diferents titulacions de la Facultat es realitzarà atenent el procediment aprovat per la Junta de Facultat a través del corresponent mapa de processos i calendari d'actuacions.

Disposició addicional

Qualsevol aspecte no contemplat en aquest reglament es regularà d'acord amb el que s'estableix en la normativa sobre TFG/TFM de la UA.

Disposició derogatòria

Una vegada entre en vigor el present reglament, quedarà derogat automàticament el Reglament de la Facultat de Filosofia i Lletres sobre Treballs de Final de Grau i Treballs de Final de Màster (BOUA 22.11.2019).

Disposició final única

Aquest reglament entrarà en vigor el primer dia lectiu del curs acadèmic 2023-2024.

Anàlisi
-------

:   **Deroga a:**

    * [Detalle
      REGLAMENT DE LA FACULTAT DE FILOSOFIA I LLETRES SOBRE TREBALLS FINALS DE GRAU I TREBALLS FINALS DE MÀSTER](/va/acuerdo/5568) 
      22/11/2019





[Carretera Sant Vicent del Raspeig s/n  
03014 Sant Vicent del Raspeig - Alacant  
 Tel. 98 094 3432 - Fax 06 128 9023](https://www.google.es/maps/@49.207436,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12006&trk=tyah&trkInfo=tarId%4K5096767850322%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)